पाएं अपने शहर की ताज़ा ख़बरें और फ्री ई-पेपरडाउनलोड करें
चंडीगढ़। भूलने की बीमारी अल्जाइमर का इलाज अब और भी इफेक्टिव तरीके से हो सकेगा। टेबलेट और तालू पर लगने वाली फिल्म की मदद से अल्जाइमर की दवा तेजी से असर करेगी। रिवास्टिगमिन दवा की डोज और टॉक्सिटी घटाने के लिए यूनिवर्सिटी इंस्टीट्यूट ऑफ फार्मास्यूटिकल स्टडीज के रिसर्च स्कॉलर सरवर बेग को बड्डिंग एडमेट साइंटिस्ट अवार्ड दिया गया है। एडीएमई एंड टॉक्सिकोलॉजी पर दिल्ली में हुई कॉन्फ्रेंस में बेग को उनकी रिसर्च के लिए सम्मानित किया गया। उनकी रिसर्च से अल्जाइमर का इलाज तेजी से संभव होगा।
क्या निकाला है सॉल्यूशन
अल्जाइमर की विश्व भर में सर्वाधिक कामयाब दवा रिवास्टिगमिन है। लेकिन इसके साइड इफेक्ट काफी हैं। बेग ने दो तरीकों से इस दवा को डिलिवर करने का सिस्टम बनाया है। एक तालू पर लगने वाली फिल्म और एक टेबलेट। तालू पर लगने वाली फिल्म उन मरीजों के लिए है जो टेबलेट नहीं ले पाते । पट्टीनुमा यह दवा धीरे-धीरे दवा को रिलीज करती रहेगी। इस दवा की सबसे बड़ी कमजोरी यह है कि इसका असर आठ घंटे में खत्म हो जाता है। लेकिन बेग की बनाई टेबलेट24 घंटे और फिल्म 12 घंटे के लिए कामयाब है। फिल्म को दो बार लगाना होगा जबकि दवा एक बार लेना काफी है। इस फिल्म को म्यूको एडहेसिव कहते हैं जबकि टेबलेट को गैस्टेटिक म्यूको एडहेसिव।
-अल्जाइमर डिसीज : दुनिया में 65 साल से अधिक उम्र की 10 परसेंट आबादी और 80 साल से अधिक की 35 परसेंट आबादी को यह बीमारी है। इसमें हाथ-पैर काम नहीं करते और याददाश्त कमजोर हो जाती है। व्यक्ति सब कुछ भूलने लगता है।
- साइड इफेक्ट : रिवास्टिगमिन दवा देने के बाद हाथ पैर कांपना, गैस्ट्रो से संबंधित समस्या, नो जिया, वॉमिटिंग और चक्कर आना आदि समस्याएं होती हैं। बेग के गाइड प्रो भुपिंदर सिंह भूप का दावा है कि इस दवा के बाद यह प्रॉब्लम 60 परसेंट तक कम हो जाती हैं। वह बताते हैं कि दिन में तीन बार दवा लेना संभव नहीं होता था क्योंकि मरीज को पहले से ही भूलने की बीमारी है। ऐसे में इलाज पूरी तरह नहीं हो पाता था।
- सरवर बेग को इससे पहले वर्ष 2012 में इंटरनेशनल यूथ लीडरशिप कैंप में डिस्टिंकशन मिल चुका है। उनकी 12 पब्लिकेशन हैं।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn